**TEHNIŠKI DAN: IZDELAJ ZAŠČITNO MASKO**

**VODILO ZA UČITELJE**

**Predmet:** Spoznavanje okolja, Naravoslovje in tehnika

**Starost učencev:** 3., 4., 5., 6. razred

**Trajanje:** 5 PU

**Operativni cilji:**

Učenec/učenka:

* ve, da iz nekaterih snovi v delavnicah izdelujejo uporabne izdelke,
* zna slediti načrtu ali shemi delovnega postopka pri izdelavi tehničnega predmeta,
* meri in uporablja merilne pripomočke - meter,
* natančno in sistematično zaznava/opazuje s čim več čutili,
* uporablja osnovne obdelovalne postopke za blago,
* varno uporablja orodja in pripomočke,
* zna sestaviti in izdelati preprost uporaben predmet - zaščitno masko za obraz,
* izboljša gibalne in funkcionalne sposobnosti: skladnost (koordinacijo) gibanja prstov,
* razvija natančnost, splošno vzdržljivost,
* zna se za delo pripraviti in po končanem delu pospraviti.

**Oblike dela:** individualna.

**Metode dela:**

* delo s tekstom: učenec/učenka bere,
* delo s slikovnim gradivom PP: učenec/učenka opazuje slike in ponavlja tehniko dela iz fotografije,
* delo s tekstilom: učenec/učenka izbira, reže, sestavlja, šiva,
* delo z IKT: učenec/učenka poišče kroj na spletu.

**Prostor:** Delovna miza, lahko kuhinjska ali pisalna, dovolj svetlobe za delo.

**Dejavnosti učenca/učenke:**

* se nauči po navodilih rokovati z blagom in s pripomočki za izdelavo maske,
* upošteva navodila za delo in za varno uporablja pripomočke za izdelavo maske,
* zašije preprost izdelek, pospravi po delu.

**Material in pripomočki potrebni za delo:**

* Papir za kroj (A4), bombažno blago (dvakrat po 20 x 30 cm), vrtna koprena (neobvezno), 2 kosa po 20 cm mehke elastike,
* škarje za rezanje blaga, šivanka, sukanec, bucike, tanek flomaster.

**Priporočilo učitelju/učiteljici:** Za lažjo predstavo, kako morajo učenci zašiti, priporočamo, da izdelate masko najprej sami. Tako boste lažje pomagali in svetovali učencem.

**Zaključek: Učenec naredi »selfi« z nadeto masko in pošlje sliko učitelju/učiteljici**.

Pripravila: Neva Rusjan, CŠOD Burja